
Ystyriwch y 3 egwyddor addysgegol a amlinellir uchod. Trafodwch yr egwyddorion hyn mewn perthynas ag arferion mewn addysg, gan ddangos dealltwriaeth gadarn, nodi cryfderau a meysydd i’w datblygu ar gyfer pob egwyddor.

‘Instead of a National Curriculum for education, what is really needed is an individual curriculum for every child’ (Charles Handy, dyddiad anhysbys). Dyma beth mae’r Cwricwlwm newydd i Gymru yn cynnig i bob plentyn, yn debyg i Gwricwlwm Te Whariki, Seland Newydd sy’n ‘He whāriki hei whakamana i te mokopuna, hei kawe i ngā wawata’ (Llywodraeth Seland Newydd, dyddiad anhysbys). Dyma arwyddair y Cwricwlwm, sef cwricwlwm sy’n grymuso plentyn ac sy’n rhoi rhyddid i’w dyheadau. Mae’r gair whāriki yn Maori sy’n golygu woven mat, golyga hyn bod y Cwricwlwm yn debyg i un newydd Cymru wedi ei blethu gydag egwyddorion, nodau ac ymarfer addysgegol da a chadarn (Pound, 2006, tud.67).
[bookmark: _GoBack]Yn ystod argyfwng y Pandemig, mae addysgeg wedi bod mor bwysig ag erioed, gydag athrawon yn addasu’r addysg i sicrhau bod disgyblion yn parhau i ddysgu a datblygu (Ravitch, 2020). Ystyr addysgeg yw’r dull a’r ymarfer o addysgu sy’n ffocysu ar yr amrywiaeth o addysgu gwahanol, theorïau dysgu a hefyd yr adborth ac asesiadau. A hyn trwy gyflwyno a throsglwyddo’r egwyddorion Cwricwlaidd i’r plant (Tes Editorial, 2018). Gyda’r Cwricwlwm newydd ar y gorwel, mae’r pwyslais ar athrawon i sicrhau eu bod yn datblygu’n athrawon medrus ac yn cyflwyno arfer dda o sgiliau trawsgwricwlaidd i lawr y dosbarth. Ceir canllaw addysgeg i athrawon yn y deuddeg egwyddor addysgegol Donaldson a ddangosa modelu cywir o’r hyn a ddylai athro fod yn gwneud o fewn y dosbarth. Gan greu cynllun Cwricwlaidd trefnus, gall gynyddu safon yr addysg rydych yn cyflwyno i’r plant a sicrhau iddynt ddysgu’n ddyfnach i’r pwnc (Persaud, 2019). Felly gan ddefnyddio’r canllaw hwn o arfer dda, galluogir i’r athro gynnal gwersi diddorol a chywir. Byddaf yn y traethawd hwn yn canolbwyntio ar dri o ddeuddeg egwyddor addysgegol Donaldson (2015) sef ‘Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol’, ‘Mae addysgu a dysgu da yn ymestyn oddi mewn ac ar draws Meysydd Dysgu a Phrofiad’ a ‘Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb’ gan gysylltu’r egwyddorion at y meysydd dysgu. Bydd hyn yn fy ngalluogi i ddatblygu dealltwriaeth ar sut mae’r Cwricwlwm yn cyd-symud mewn dosbarth, y cryfderau a’r gwendidau, cyn mynd allan ar ymarfer dysgu. 

Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol
Mae yna nifer o ddatblygiadau wedi cael eu gwneud dros y blynyddoedd diwethaf yn myd addysg er mwyn cyfoethogi addysg a ddarperir i blant. Un o’r newidiadau hynny a amlygir mwyaf ydy’r pwyslais sy’n cael ei rhoi ar lythrennedd a rhifedd a’r dulliau a ddefnyddir i addysgu rhain. Mae’r maes dysgu Iaith, Llythrennedd a chyfathrebu yn hynod bwysig ym mlynyddoedd cynnar plentyn yn ôl Cyngor Sirol Surrey (2020) oherwydd bod y sgiliau hyn yn adeiladu sylfaen ar gyfer dysgu. Pwrpas y maes dysgu a phrofiad hwn yn ôl Llywodraeth Cymru (2019, a) yw ‘cefnogi dysgu ar draws yr holl gwricwlwm a galluogi dysgwyr i ennill gwybodaeth a sgiliau yn Gymraeg, Saesneg, ac ieithoedd rhyngwladol yn ogystal â llenyddiaeth’. Noder hefyd bod disgrifiadau dysgu y maes profiad  hwn llawer mwy manwl yn y Cwricwlwm, gan gredir bod cyflwyno’r sgiliau llythrennedd hyn yn gynnar yn addysg plentyn yn sylfaen ar gyfer dysgu effeithiol ym mhob rhan o’r cwricwlwm (Llywodraeth Cymru, 2019b) Un o’r disgrifiadau dysgu yw ‘sut mae ieithoedd yn ein cysylltu gyda’n gilydd’ (Llywodraeth Cymru, 2019c. Yn bendant mae’r maes dysgu hwn yn flaenllaw er mwyn annog yr ymdeimlad o berthyn nid yn unig i gymuned ond i genedl. Dyma yw un o nodau y Cwricwlwm, a thrwy teimlo perthynas ag iaith y annogir cyfathrebu. Esbonia’r canllaw bod ‘mynegi ein hunain drwy ieithoedd yn allweddol i gyfathrebu’(Llywodraeth Cymru, 2019d). Yn enwedig gyda phlant anghenion ychwanegol mae’r agwedd iaith, llythrennedd a chyfathrebu yn fwy heriol ond hefyd yn bwysig i’w gallu, er mwyn sicrhau eu bod yn datblygu hyder i gyfathrebu ag eraill. Yn ôl Siencyn a Richards (2010, tud.156) mae pedwar sgil sy’n cyd-blethu i greu cyfathrebu llwyddiannus sef Ffonoleg, semanteg, cystrawen a phragmatiaeth. Gyda’r egwyddor dan sylw felly, mae addysgu a dysgu da yn defnyddio amryw o ddulliau addysgu, ac wrth wneud gwaith ymchwil rwyf wedi dod i ganlyniad bod yr hyn yn gywir ac yn addas i’r maes dysgu hwn. Noda Siencyn a Richards (2010b, tud.158) am effaith hwiangerddi ar blant. Dengys bod ailadrodd seiniau a rhythmau a a’r weithred o symud y gwyneb tra’n canu, trwy ganu ac adrodd rhigymau yn ddull o gofio a chyfoethgi sgiliau iaith a llythrennedd. Canolbwynt Cwricwlwm ysgolion Steiner ydy addysgu plentyn trwy rhyddid ei greadigrwydd. Maent yn aml yn pwysleisio ar gerddoriaeth fel dull o addysgu. Nodwyd hefyd yng ngwaith Goswani a Bryant (1990, dyfynnwyd yn Siencyn, 2010, tud.158) bod plentyn sydd wedi cael i gyflwyno i hwiangerddi a rhigymau yn gynnar yn ei blentyndod yn datblygu sgiliau ieithyddol yn sylweddol gynt na phlentyn na chafodd brofiad tebyg. Rhaid cofio am y rhai a ddaw o gartrefi di-Gymraeg hefyd, esbonia Thomas (2005, darllenwyd yn Siencyn, 2010, tud.159) taw drwy cyfleoedd i sgwrsio a thrafod mewn amgylchedd hamddenol a normal mae dysgwr Cymraeg yn mynd i amsugno ‘Cymraeg mwy cyfoethog a mwy cymdeithasol’. Eglurodd byddai gwers mwy hamddenol yn cynnig mwy i’r plentyn na gwers iaith cyfyngedig sydd ddim yn hybu sgwrs. Barn arall a ymddengys yn boblogaidd am ddulliau gwahanol o addysgu ydy cysylltiad plentyn â tu allan. Dywed Bilton (2002) bod yr awyr agored yn rhoi cyfle i blentyn ddefnyddio’r iaith i gymdeithasu ac ymarfer ei iaith trwy arbrofi gyda goslef ei lais, dyma ddechreuad ar ddatblygiad hunan-hyder y plentyn.
Yn sicr gellir deall pam fod yr egwyddor hwn yn un bwysig, gan fod gwneud gwaith yn ddiddorol i blant yn cynyddu eu diddordeb yn y pwnc ac yn eu gwneud yn fwy parod i ymroi i’r gwersi. Hefyd wrth amrywio’r dulliau addysgu gellir darganfod y mathau o wersi sy’n addas i bob unigolyn.
Mae Iaith, llythrennedd a chyfathrebu yn faes dysgu sydd o ddiddordeb i mi ac mae y cyfle i drosglwyddo’r iaith Gymraeg ac arfer dda yn gyfle gwerthfawr. Felly mae sicrhau bod fy ngramadeg i’n gywir yn bwysig ac er mwyn sicrhau hyn, rwyf yn gwneud ymarferion wythnosol sy’n cyfoethogi fy iaith. Mae iaith hefyd yn gyfle gwych i gael ymarfer defnyddio cymysgedd o ddulliau gwahanol. Yn sicr, ni fydd un ddull o addysgu yn addas i bob plentyn. Felly mae fy nghreadigrwydd yn fudd mawr i mi wrth gynllunio gwersi diddorol a phwrpasol. Gan fod y maes dysgu hwn yn sylfaen i’r meysydd dysgu eraill, mae sicrhau bod sgiliau trawsgwricwlaidd yn rhan o’r gwersi. Un maes nid wyf yn hyderus gyda ydy mathemateg a rhifedd. Mae rhifedd yn cyd-blethu gyda llythrennedd yn aml wrth ddatrys problemau ar ffurf geiriau. Byddaf felly yn rhoi targed i fy hun wrth wneud fy mhrofiad dysgu, i gyflwyno gwersi mathemateg mewn amryw o ddulliau er mwyn datblygu fy hyder.

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.
Dyma un o brif nodweddion y Cwricwlwm newydd, y gallu i greu cysylltiadau rhwng y gwahanol meysydd dysgu a phrofiad. Dywed yn nogfen Dyfodol Llwyddiannus y Llywodraeth (Donaldson, 2015, tud.68) ‘ni ddylid edrych ar y Meysydd Dysgu a Phrofiad fel unedau ar wahân’ yn hytrach gellir defnyddio un maes dysgu yn gyfle i ddatblygu’r Cyfrifoldebau Trawgwricwlaidd eraill. Mae creu cysylltiadau rhwng un Maes Dysgu ag un arall yn bwysig hefyd oherwydd mae’n galluogi’r plentyn i gael flas ar y byd y tu allan i ysgol ac yn ychwanegol i alluogi’r athro asesu a dod o hyd i wendidau. Felly er mwyn sicrhau bod addysgu a dysgu da yn ymestyn oddi mewn ac ar draws y Meysydd Dysgu a Phrofiad, rhaid sicrhau eich bod yn defnyddio’r egwyddor blaenorol sef amrywio’r dulliau addysgu er mwyn dod o hyd i weithgareddau gwahanol sy’n agored i’r holl Meysydd Dysgu a Phrofiad cyd-blethu.
Maes Dysgu a Phrofiad sy’n agored i sawl sgil Trawsgwricwlaidd ydy Mathemateg a Rhifedd. Mae’n faes sy’n rhan bwysig o’n bywydau bod dydd megis trafod arian, coginio neu gerddoriaeth hyd yn oed. Yn wir mae cyfleoedd i ddatblygu sgiliau yn y maes hwn yn ddiddiwedd. Gellir defnyddio llythrennedd i ddatrys problemau ar ffurf geiriau sydd yn sylfaen yn ôl Miranda Wittrock (dyddiad anhysbys) i resymu, analeiddio a darllen graffiau ac ystadegau mathemategol yn y dyfodol. Yn debyg i sawl maes dysgu arall, mae chwarae yn rhan bwysig o ddatblygiad mathemategol plant. Dywedodd Copley:
Building on children’s informal mathematics knowledge will require going beyond a view of mathematics as a decontextualized and sequenced set of skills that students need to memorise and toward asking questions about and valuing how children use mathematics in their everyday lives. (1999, darllenwyd yn Cohrsenn, Church, Ishimine a Tayler, 2013, tud. 97).
Felly trwy blethu gwaith mathemategol gyda meysydd gwahanol mae modd dysgu mewn ffordd answyddogol ac mewn amgylchedd naturiol a chyfforddus i’r plant. Yn unol â chanllaw Maes Dysgu a Phrofiad Mathemateg a Rhifedd (Llywodraeth Cymru, 2019) mae yna bum agwedd i fireinio sef:
· ‘Dealltwriaeth gysyniadol
· Cyfathrebu gan ddefnyddio symbolau
· Cymhwysedd strategol
· Rhesymu rhesymegol
· Rhuglder’

Mae’r rhain yn hollbwysig er mwyn datblygu dealltwriaeth a hyder y plentyn wrth drîn mathemateg.
Un enghraifft o blethu meysydd dysgu ydy gyda gwaith celf sydd yn dod o dan y maes Celfyddydau Mynegiannol. Gellir creu mwgwd Affricaidd er enghraifft. Byddai hyn yn gyfle i’r plant ymdrîn â siapau gwahanol, maint gwahanol, mesur a datrys problemau. Mae cymaint o gyfleoedd i wneud Meysydd Dysgu’n hwyl ac mae hyn yn hollbwysig fel athro i gynnal diddordeb y dosbarth drwy’r flwyddyn.
Credaf byddai’r egwyddor hwn o gryfder i mi, gan fy mod yn berson creadigol ac egniol felly mae gen i lawer o syniadau newydd i gynnig. Hyderaf fy mod yn gallu plethu sawl Maes Dysgu mewn i wers yn ddiddorol. Er bydd gennyf llawer o syniadau, mae rhoi’r syniadau hyn ar waith yn gam arall ac yn profi’n heriol ar adegau. Felly tra byddaf ar fy mhrofiad dysgu, byddaf yn ceisio fod yn agored i addasu fy nghynlluniau. Yn sicr, bydd profiad yn gwneud cynyddu fy hyder o ddysgu o flaen dosbarth a byddaf yn dysgu sgiliau gwerthfawr ar sut i gyflwyno gwers i ddisgyblion ifanc.
Mae caniatau i addysgu a dysgu ymestyn ar draws y Meysydd Dysgu a Phrofiad yn galluogi plant i ddysgu am faes mewn ffordd newydd hefyd datblyga plant hoffter a diddordeb am y maes wrth ei gysylltu gyda gweithgareddau hwylus.

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.

Pwyslais yr egwyddor hwn ydy adnabod bod pob unigolyn yn unigryw o fewn y dosbarth. Bydd y dosbarth yn llawn o ddiddordebau, cryfderau a gwendidau gwahanol. Felly eich swydd fel athro ydy darganfod rhain a sicrhau eich bod yn cynllunio tasgau sydd nid yn unig yn addas ond fydd yn annog diddordeb y plentyn i eisiau gymryd rhan yn y weithgaredd ac i ddysgu. Dywedodd Ofsted (dyfynnwyd yn Kelly, 2016) os ydy plentyn yn gwneud gweithgaredd sy’n gyfarwydd iddo bydd ei hyder a’i anibynniaeth yn cynyddu. Dyma’r rheswm mae’r Cyfnod Sylfaen wedi selio ar ddysgu-trwy chwarae, er mwyn rhoi rhyddid i blentyn ddysgu mewn modd annibynnol. Damcaniaethwr oedd yn credu yn rhyddid plentyn i ddatblygu trwy ei ddiddordebau oedd Maria Montessori, ysgrifennodd 

‘the child can only be free when the adult becomes an acute observer. Any action of the adult that is not a response to the children’s observed behaviour limits the child’s freedom’ (Pound, 2006, tud.30).

Esboniodd bod plant yn mynd trwy gyfnodau y maent yn awyddus i ddysgu. Mewn dosbarth Montessori ceir adnoddau a gwrthrychau sydd wedi cynllunio i gyflawni anghenion y plant. Galluoga hyn i allu naturiol y plant i ddysgu ddod i’r gwg er mwyn iddynt arbrofi. Yn yr un modd cred Comenius (1658, dyfynnwyd yn Pound, 2006, tud.5) bod addysgu synhwyraidd yn fwy fuddiol na gwersi traddodiadol. Oherwydd bod canolbwyntio ar y synhwyrau yn adeiladu sgiliau echyddygol bras a manwl, ac yn ffordd o adnabod gwrthrychau, yn ychwanegol mae’n ennyn chwilfrydedd y plant i ddysgu.

Noder hefyd bod yr egwyddor hwn yn rhan o theori addysgu lluniadaeth gan Piaget, sef bod plentyn yn dysgu ei hun o brofiadau yn y gorffennol. Dyma pam felly nid yw pob un plentyn yn y Cyfnod Sylfaen ar yr un lefel o allu. Yn debyg i Goswani a Bryant felly gyda’i darganfyddiaeth bod plant sy’n cael profiad niferus o ganeuon, hwiangerddi a rhigymau pan yn ifanc, yn fwy abl ac yn dysgu’r Maes Dysgu iaith, llythrennedd a chyfathrebu yn gynt na phlant di-brofiad. Mae pawb wedi cael profiadau gwahanol, felly mae hyn yn rhan bwysig o egwyddorion addysgegol, i gynnwys yn y dosbarth.

Dysgais llawer o’r egwyddor hwn a chredaf ei fod yn bwysig i gofio tra byddaf yn mynd ar fy mhrofiad dysgu ac yn y dyfodol hefyd. Mae dysgu trwy ddiddordebau yn agwedd credaf sy’n bwysig. Ym mhellach, hoffaf gysylltu’r egwyddor hwn trwy gydol fy swydd fel athrawes er mwyn cynnu chwilfrydedd y plant er mwyn cael dygsu mwy. Un peth hoffwn wneud yn y dyfodol ydy cyn cynllunio gwersi’r tymor, gallaf ofyn i’r plant greu poster gyda’i diddordebau, neu hyd yn oed gwneud trafodaeth dosbarth. Byddaf wrth wneud hyn yn hybu llais  disgybl ac yn dangos fy mod i yna i wrando, dysgu a pharchu eu syniadau hefyd. Tybiaf byddai hyn yn arwain iddynt fy mharchu i a’r gwaith y byddaf yn ei gyflwyno.

Casgliad
Wrth fyfyrio ar fy ngwaith, yn sicr rwyf wedi datblygu fy nealltwriaeth am ofynion y Cwricwlwm newydd 2022. Yn flaenorol, roeddwn yn gwybod bod Cwricwlwm newydd ar fin dod ac roeddwn yn gwybod bod yna lawer o bynciau o fewn y Cwricwlwm i’w dilyn. Ond rwyf wedi gallu fynd i wir afael o’r pwnc wrth wneud yr aseiniad ac rwyf wedi dod i ganlyniad bod y Cwricwlwm yn bresennol er mwyn darparu ansawdd o addysg i bob plentyn. Dysgais am Feysydd Llafur gwledydd gwahanol megis y Te whāriki. Ond un peth sy’n sicr, er fod sawl Cwricwlwm i gael a chanddynt egwyddorion gwahanol. Mae eu gweledigaeth yn un, sef i gynnig addysg teg i bob plentyn ac i’w gweld yn datblygu a llwyddo yn y pendraw. Mae egwyddorion Donaldson yn rhai pwrpasol ac yn ganllaw da i athrawon ddilyn i sicrhau addysg o safon. Rhywbeth arall dysgais, ydy mae llawer mwy i addysgu na gweithio gyda phlant. Mae’n rhaid bod yn berson gwydn a threfnus, er mwyn sicrahu eich bod yn cynllunio’n ofalus ac addas i bob plentyn, er mwyn sicrhau nad ydynt yn digalonu ac yn colli hyder. Hyderaf fy mod wedi dod i adnabod fy nghryfderau a gwendidau o fewn y meysydd dysgu yn well hefyd. Gan nodi fy mod yn hyderus gyda’r meysydd ieithoedd, llythrynnedd a chyfathrebu a hefyd y celfyddydau mynegiannol. Ond bod angen i mi ddatblygu fy hyder gyda’r maes mathemateg a rhifedd a’r ochr ddaearyddol yn dyniaethau. Mae bod yn athro medrus yn golygu bod gennych ddigon o wybodaeth yn y chwe maes dysgu hyn. Felly nawr mae’n rhaid i gymryd cam er mwyn casglu profiad, dyma’r ffordd y byddaf yn dysgu. Fel y dywedodd Piaget ‘Experience precedes understanding’(Pound, 2006, tud.38.). Bydd hyn yn fy ngalluogi i ddod o hyd i gryfderau a gwendidau newydd, bydd yn rhoi rhyddi i mi wneud camgymeriadau ac addasu ac i ymarfer. Dyna’r ffordd o orau o addysgu.

